18. ΑΝΑΓΚ. ΝΟΜΟΣ υπ’ αριθ. 87 της 29 Ιουλ./7 Αυγ. 1967 (ΦΕΚ Α΄ 136) Περί συγχωνεύσεως εις το Ι.Κ.Α. του Ταμείου Ασφαλίσεως Αρτεργατών, Μυλεργατών και Μακαρονοτεχνιτών, του Ταμείου Ασφαλίσεως Προσωπικού Α.Σ.Ο., του Ταμείου Συντάξεων Προσωπικού Προνομιούχου Α.Ε. Γενικών Αποθηκών της Ελλάδος και του Ταμείου Ασφαλίσεως Εργατών Κεραμοποιών, Πλινθοποιών και Αγγειοπλαστών. Άρθρ.1.-Από της δημοσιεύσεως του παρόντος Α. Νόμου, το Ταμείον Ασφαλίσεως Αρτεργατών-Μυλεργατών και Μακαρονοτεχνιτών (ΤΑΑΜΜ) συγχωνεύεται εις το Ίδρυμα Κοινωνικών Ασφαλίσεων (Ι.Κ.Α.), το οποίον υπεισέρχεται ως καθολικός διάδοχος, δια των παρ’ αυτώ Κλάδων, εις τα πάσης φύσεως δικαιώματα και υποχρεώσεις των αντιστοίχων Κλάδων του συγχωνευομένου Ταμείου, εξαιρέσει των οφειλών και εν γένει υποχρεώσεων τούτου εκ δανείων χορηγηθέντων αυτώ παρά των Ταχυδρομικών Ταμιευτηρίων και του Δημοσίου. Άρθρ.2.-1.Από της κατά το προηγούμενον άρθρον συγχωνεύσεως του ΤΑΑΜΜ, τα πρόσωπα τα ασφαλιζόμενα παρ’ αυτώ, υπάγονται εις την ασφάλισιν του Ι.Κ.Α., δι’ άπαντας τους καλυπτομένους υπό τούτου κινδύνους, κατά την διέπουσαν το Ι.Κ.Α. νομοθεσίαν, επιφυλασσομένης της παραλλήλου εφαρμογής των διατάξεων των επομένων παρ. 2 και 3. 2.Μέχρι 31 Δεκ. 1967, προκειμένου περί των ησφαλισμένων εις το συγχωνευόμενον Ταμείον, έχουσιν εφαρμογήν αι οικείαι περί προϋποθέσεων και ποσού συντάξεως διατάξεις της νομοθεσίας του συγχωνευομένου Ταμείου. 3.Ο ησφαλισμένος εις το συγχωνευόμενον Ταμείον δικαιούται συντάξεως λόγω γήρατος παρά του ΙΚΑ, υπολογιζομένης κατά τας οικείας περί ποσού συντάξεων διατάξεις της νομοθεσίας του ΙΚΑ, εάν, κατά τον χρόνον της συγχωνεύσεως τούτου ή εντός έτους από ταύτης, εφ’ ενός μεν επραγματοποίησεν ή πραγματοποιήση 7.500 ημέρας εργασίας, αφ' ετέρου δε συνεπλήρωσεν ή συμπληρώση το 55ον έτος της ηλικίας. Το κατά την παρούσαν παράγραφον δικαίωμα συντάξεως, γεννάται υπό τον όρον η περί συνταξιοδοτήσεως αίτησις ήθελεν υποβληθή εντός εξαμήνου ανατρεπτικής προθεσμίας, αρχομένης, προκειμένου μεν περί των κατά την δημοσίευσιν του παρόντος, εχόντων συμπληρώσει τα άνω όρια ηλικίας, από της δημοσιεύσεως του παρόντος, προκειμένου δε περί των συμπληρούντων ταύτα εντός έτους, από της πρώτης του επομένου της συμπληρώσεως τούτων μηνός, εφαρμοζομένων ως προς την ηλικίαν των οικείων διατάξεων της νομοθεσίας του ΙΚΑ. 575 Επέκταση της ασφαλίσεως 15Β.Β.β.18 15Β.Β.β.18 Επέκταση της ασφαλίσεως 4.Δια τους ήδη ησφαλισμένους παρά τω καταργουμένω Ταμείω και τους συνταξιούχους αυτού, δεν έχει εφαρμογήν η παρ. 2 του άρθρ. 33 του Ν.Δ. 2698/53, δι' ης ηρμηνεύθη η Γ΄ περίοδος του εδαφ. α΄ της παρ. 2 του άρθρ. 13 του Νόμ. 6298/34 και η Β΄ περίοδος του εδαφ. α΄ της παρ. 1 του άρθρ. 5 του Α.Ν. 1846/51, επιτρεπομένης της συνεχίσεως της παραλλήλου τυχόν ασφαλίσεως αυτών δια σύνταξιν εις ετέρους Οργανισμούς κυρίας ασφαλίσεως ή της συνεχίσεως της συνταξιοδοτήσεως παρά τούτων, εφ' όσον υπήγοντο υποχρεωτικώς εις αυτούς, μέχρι της συγχωνεύσεως του Ταμείου. Άρθρ.3.-1.Αι εν τη ασφαλίσει του συγχωνευομένου ταμείου πραγματοποιηθείσαι ημέραι εργασίας, λογίζονται ως ημέραι εργασίας πραγματοποιηθείσαι εν τη ασφαλίσει του Ι.Κ.Α., δια την απόκτησιν των υπό τούτων προβλεπομένων δικαιωμάτων προς παροχάς και δια τον υπολογισμόν του ύψους των παροχών και εις κλάσεις ορισθησομένας δι' αποφάσεως του Δ.Σ. του Ι.Κ.Α. 2.Ο χρόνος προϋπηρεσίας, στρατεύσεως κλπ. των ησφαλισμένων παρά τω συγχωνευομένω Ταμείω ο αναγνωριζόμενος κατά την διέπουσαν το Ταμείον νομοθεσίαν ως συντάξιμος, λογίζεται ως χρόνος πραγματικής ασφαλίσεως παρά τω ΙΚΑ, εφ' όσον και καθ' ο μέρος ανεγνωρίσθη και εξηγοράσθη κατά την νομοθεσίαν του Ταμείου, υπό τον όρον πάντως ότι δεν ελήφθη υπ' όψιν ούτος δια την απονομήν ετέρας συντάξεως παρ' Οργανισμού τινος κυρίας ασφαλίσεως ή παρά του Δημοσίου. Τα της εξαγοράς αναγνωρισθείσης, μέχρι της καταργήσεως του Ταμείου, συνταξίμου υπηρεσίας, διέπονται υπό του ειδικού Κανονισμού του προβλεπομένου υπό του τελευταίου εδαφίου της παρ. 6 του άρθρ. 5 του Α.N. 1846/51. 3.Διά τον, κατ' εφαρμογήν των διατάξεων των προηγουμένων εδαφίων, υπολογισμόν εις ημέρας εργασίας εν τη ασφαλίσει του ΙΚΑ, του χρόνου της παρά τω καταργουμένω Ταμείω πραγματικής ασφαλίσεως ή αναγνωρισθείσης και εξαγορασθείσης προϋπηρεσίας κλπ., οσάκις εκφράζεται εις έτη ή μήνας, έκαστον πλήρες έτος λογίζεται περιλαμβάνον 300 ημέρας εργασίας, έκαστος δε πλήρης μήν 25 ημέρας εργασίας. 4.Κατ' εξαίρεσιν, προκειμένου περί του χρόνου πραγματικής ασφαλίσεως παρά τω καταργουμένω Ταμείω, περιλαμβάνοντος υπηρεσίαν πραγματοποιηθείσαν κατά Κυριακάς και ημέρας υποχρεωτικής αργίας, εφ' όσον δεν προβλέπεται η χορήγησις αναπαύσεως εις άλλας ημέρας, δύναται δι' ειδικής ητιολογημένης αποφάσεως του αρμοδίου δια την απονομήν συντάξεως οργάνου του ΙΚΑ, να λογισθή έκαστον πλήρες έτος υπό τοιαύτας συνθήκας εργασίας, περιλαμβάνον 360 το πολύ ημέρας εργασίας, έκαστος δε πλήρης μήν 30 το πολύ ημέρας εργασίας. Συνταξιοδότησις Συνταξιούχων ΤΑΑΜΜ Άρθρ.4.-1.Από της, κατά την παρ. 1 του άρθρ. 1 του παρόντος Α. Νόμου συγχωνεύσεως του Ταμείου, το Ι.Κ.Α. βαρύνεται δια της καταβολής των συντάξεων, των συνταξιούχων του συγχωνευομένου Ταμείου, θεωρουμένων ως συνταξιούχων του Ι.Κ.Α. 2.Διά το από της συγχωνεύσεως του Ταμείου και εφεξής χρονικόν διάστημα ουδεμία σύνταξις καταβαλλομένη εις τους περί ων το παρόν άρθρον συνταξιούχους, δύναται να είναι δι' έκαστον άμεσον συνταξιούχον ή εκάστην ομάδα δικαιοδόχων κατωτέρα του ισχύοντος εκάστοτε κατωτάτου ορίου καταβλητέων παρά του Ι.Κ.Α. συντάξεων αμέσου συνταξιούχου ή ομάδας δικαιοδόχων. 3.Οι περί ων το παρόν άρθρον συνταξιούχοι, ως και οι συνταξιούχοι και συνταξιοδοτούμενοι μετά την εφαρμογήν του παρόντος, υπάγονται από της καταργήσεως του Ταμείου εις την ασφάλισιν ασθενείας του ΙΚΑ με τα αυτά δικαιώματα και τας αυτάς υποχρεώσεις, ας έχουν και οι συνταξιούχοι του Ι.Κ.Α. Άρθρ.5.-(1.Αι υπέρ του Ι.Κ.Α. καθωρισμέναι εκάστοτε εισφοραί προκειμένου περί της ασφαλίσεως των, κατά την νομοθεσίαν του συγχωνευομένου Ταμείου, υπαγομένων εις την ασφάλισιν αυτού, προσαυξάνονται δι' ειδικής προσθέτου εισφοράς, των μεν ησφαλισμένων εξ 1,5%, των δε εργοδοτών εξ 1% επί των αποδοχών των υποκειμένων εις εισφοράν υπέρ του Ι.Κ.Α.) (2.Η κατά την προηγουμένην παράγραφον, ειδική πρόσθετος εισφορά των ησφαλισμένων και των εργοδοτών αποδίδεται υπό του ΙΚΑ εις τα Ταχυδρομικά Ταμιευτήρια, μέχρις εξοφλήσεως της προς ταύτα οφειλής εκ δανείου του συγχωνευομένου Ταμείου, εν συνεχεία δε εις το Δημόσιον προς εξόφλησιν των οφειλών του Ταμείου εκ δανείων χορηγηθέντων αυτώ υπό του Δημοσίου.) Το άρθρ. 5 κατηργήθη δια του άρθρ. 1 παρ. 11 Νόμ. 825/1978 (ανωτ. σελ. 70,816). Άρθρ.6.-1.Το μόνιμον Προσωπικόν του συγχωνευομένου Ταμείου μετατάσσεται εις το Ι.Κ.Α., διατηρούμενον ως υπεράριθμον, μέχρι της κατά την επομένην παράγραφον εντάξεως αυτού. 2.Το ούτω διατηρούμενον μόνιμον προσωπικόν του συγχωνευομένου Ταμείου εντάσσεται με τον ον κέκτηται βαθμόν, εφ' όσον ήθελε κριθή ικανόν και κατάλληλον, δι' αποφάσεως του οικείου Υπηρεσιακού Συμβουλίου του ΙΚΑ, λαμβανομένης εντός 6 μηνών, το πολύ, από της συγχωνεύσεως, εις υφισταμένας κενάς οργανικάς θέσεις του ΙΚΑ και εν περιπτώσει  μη  υπάρξεως   κενής   οργανικής   θέσεως,  παραμένει (Αντί της σελ.72,15) Σελ. 72,15(α) Τεύχος 686-Σελ. 69 576 Επέκταση της ασφαλίσεως 15Β.Β.β.18 ως υπεράριθμον εντασσόμενον εις την πρώτην κενωθησομένην θέσιν του βαθμού του. Οι μη αποδεχόμενοι την μετάταξιν ή ένταξιν απολύονται της υπηρεσίας άνευ αποζημιώσεως. 3.Το έκτακτον, ως και το επί συμβάσει εργασίας δημοσίου η ιδιωτικού δικαίου προσωπικόν του συγχωνευομένου Ταμείου απολύεται της υπηρεσίας, δικαιούμενον της υπό του Νόμ. 2112 προβλεπομένης αποζημιώσεως. Κατ' εξαίρεσιν, εκ του προσωπικού, περί ου η παρούσα παράγραφος, οι έχοντες πενταετή τουλάχιστον συνεχή υπηρεσίαν παρά τω συγχωνευομένω Ταμείω, εφ' όσον ήθελον κριθή ικανοί και κατάλληλοι, δι' ητιολογημένης αποφάσεως του Υπηρεσιακού Συμβουλίου του Ι.Κ.Α., εγκρινομένης υπό του Υπουργού της Εργασίας, μεταφέρονται, προστιθέμενοι εις το έκτακτον προσωπικόν του ΙΚΑ. 4.Το παρά τω συγχωνευομένω Ταμείω ησφαλισμένον προσωπικόν αυτού, το μετατασσόμενον κατά τας διατάξεις του παρόντος άρθρου εις το Ι.Κ.Α., διέπεται καθ' όσον αφορά την ασφάλισιν και συνταξιοδότησιν αυτού, υπό των διατάξεων των διεπουσών τα της ασφαλίσεως και της συνταξιοδοτήσεως του Προσωπικού του Ι.Κ.Α. 5.Οι κατ' εφαρμογήν των διατάξεων του παρόντος άρθρου απολυόμενοι λογίζονται, δια την εκ του Ι.Κ.Α. και του Ταμείου Επικουρικής Ασφαλίσεως Προσωπικού Οργανισμών Κοινωνικής Ασφαλίσεως συνταξιοδότησιν, ως απολυόμενοι λόγω καταργήσεως θέσεως, εφ' όσον, έχουν συμπληρώσει 20ετή πραγματικήν υπηρεσίαν εν τω συγχωνευομένω Ταμείω. Άρθρ.7.-1.Από της δημοσιεύσεως του παρόντος Α. Νόμου, το Ταμείον Συντάξεων Προσωπικού Προνομιούχου Ανωνύμου Εταιρείας Γενικών Αποθηκών της Ελλάδος, το Ταμείον Ασφαλίσεως Εργατών Κεραμοποιών, Πλινθοποιών και Αγγειοπλαστών και οι παρά τω Ταμείω Ασφαλίσεως Προσωπικού ΑΣΟ κλάδοι Συντάξεων και Ασθενείας, συγχωνεύονται εις το Ι.Κ.Α. 2.Η περιουσία των εις το Ι.Κ.Α. συγχωνευομένων, κατά την προηγουμένην παράγραφον, Ταμείων και Κλάδων, περιέρχεται εις το Ι.Κ.Α. όπερ υπεισέρχεται εις το σύνολον των πάσης φύσεως δικαιωμάτων και υποχρεώσεων των συγχωνευομένων Ταμείων και Κλάδων. 3.Διά την συνέχισιν της ασφαλίσεως παρά τω Ι.Κ.Α. των παρά τοις συγχωνευμένοις Ταμείοις και Κλάδοις ησφαλισμένων, την συνταξιοδότησιν των συνταξιούχων αυτών, και δια παν έτερον θέμα σχετικόν προς την συγχώνευσιν, εφαρμόζονται αι οικείαι διατάξεις του Α.Ν. 1846/51 «περί Κοινωνικών Ασφαλίσεων» ως ούτος ετροποποιήθη και συνεπληρώθη μεταγενεστέρως. Σελ. 72,16(α) Τεύχος 686-Σελ. 70 4.Αι διατάξεις της παρ. 2 του άρθρ. 2 του παρόντος Α. Νόμου, εφαρμόζονται αναλόγως και προκειμένου περί των ησφαλισμένων εις τα κατά το παρόν άρθρον, συγχωνευόμενα Ταμεία και Κλάδους. 5.Αι διατάξεις του άρθρ. 6 του παρόντος Α. Νόμου, εφαρμόζονται αναλόγως και επί του προσωπικού των κατά το παρόν άρθρον συγχωνευομένων Ταμείων, επιφυλασσομένης της εφαρμογής των διατάξεων της παρ. 6 του παρόντος άρθρου. 6.Το Ταμείον Ασφαλίσεως Προσωπικού ΑΣΟ μετονομάζεται εις Ταμείον Προνοίας Προσωπικού ΑΣΟ, διεπόμενον υπό των διατάξεων της Νομοθεσίας της διεπούσης τον διατηρούμενον Κλάδον Προνοίας αυτού. Εκ του μονίμου Προσωπικού του Ταμείου Ασφαλίσεως Προσωπικού ΑΣΟ, δεν μετατάσσεται ο Διευθυντής αυτού, διατηρούμενος με τον ον κέκτηται βαθμόν ως προσωπικόν του Ταμείου Προνοίας ΑΣΟ δια την διεξαγωγήν της υπηρεσίας του νέου Ταμείου, της θέσεως ταύτης καθισταμένης, μετά την αποχώρησίν του εις θέσιν επί βαθμώ 8ω-4ω. Άρθρ.8.-1.Δια Β.Δ/των, εκδιδομένων προτάσει του Υπουργού Εργασίας μετά γνώμην του Διοικητικού Συμβουλίου του Ι.Κ.Α. και του παρά τω Υπουργείω Εργασίας Συμβουλίου Κοινωνικής Ασφαλίσεως θέλει ρυθμισθή πάσα λεπτομέρεια προκύπτουσα εκ της εφαρμογής του παρόντος Α. Νόμου. 2.Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 577 Επέκταση της ασφαλίσεως 15Β.Β.β.18 15Β.Β.β.18 Επέκταση της ασφαλίσεως